               EURÓPSKA KOMISIA
            V Bruseli11. 10. 2019
            COM(2019) 460 final
            2019/0219(NLE)
            Návrh
            ROZHODNUTIE RADY
            o pozícii, ktorá sa má zaujať v mene Únie vo Výbore pre služby a investície zriadenom na základe Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej, pokiaľ ide o prijatie pravidiel mediácie na účely ich využitia stranami sporu v investičných sporoch

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie vo Výbore pre služby a investície zriadenom na základe Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej v súvislosti s plánovaným prijatím rozhodnutia o pravidlách mediácie na účely ich využitia stranami sporu v investičných sporoch.

               2.Kontext návrhu

               2.1.Komplexná hospodárska a obchodná dohoda medzi Kanadou na jednej strane a Európskou úniou a jej členskými štátmi na strane druhej

               Komplexná hospodárska a obchodná dohoda (CETA) medzi Kanadou na jednej strane a Európskou úniou a jej členskými štátmi na strane druhej (ďalej len „dohoda“) sa zameriava na liberalizáciu a uľahčenie obchodu a investícií, ako aj na podporu užších hospodárskych vzťahov medzi Európskou úniou a Kanadou (ďalej len „zmluvné strany“). Táto dohoda bola podpísaná 30. októbra 2016 a predbežne sa vykonáva od 21. septembra 2017.

               2.2.Výbor pre služby a investície

               Výbor pre služby a investície, ktorý sa okrem iného zaoberá aj otázkami týkajúcimi sa cezhraničných investícií, je zriadený podľa článku 26.2 ods. 1 písm. b) dohody. V súlade s článkom 8.44 ods. 1 dohody Výbor pre služby a investície predstavuje pre zmluvné strany fórum na konzultácie o otázkach týkajúcich sa Ôsmej kapitoly (Investície) dohody vrátane ťažkostí, ktoré môžu vzniknúť pri vykonávaní Ôsmej kapitoly (Investície) dohody a možných zlepšení kapitoly Ôsmej kapitoly (Investície) dohody, najmä vzhľadom na skúsenosti a dianie na iných medzinárodných fórach a v rámci iných dohôd zmluvných strán.

               V súlade s článkom 26.2 ods. 4 dohody Výbor pre služby a investície zasadá raz ročne, pokiaľ nie je v dohode stanovené inak, resp. ak sa inak nerozhodnú jeho spolupredsedovia. Ďalšie zasadnutia sa môžu uskutočniť na žiadosť zmluvnej strany alebo Spoločného výboru CETA. Výboru pre služby a investície spolupredsedajú zástupcovia zmluvných strán. Výbor si stanovuje harmonogram zasadnutí a ich program na základe vzájomnej dohody. Ak to považuje za vhodné, môže stanoviť a meniť svoj vlastný rokovací poriadok. Môže predkladať návrhy rozhodnutí na ich prijatie Spoločným výborom CETA, resp. v prípade, že sa tak ustanovuje v dohode, môže sám prijímať rozhodnutia.

               V súlade s článkom 10.2 rokovacieho poriadku Spoločného výboru CETA a osobitných výborov vrátane Výboru pre služby a investície
                  1
                v období medzi zasadnutiami môže Výbor pre služby a investície prijímať rozhodnutia alebo odporúčania písomným postupom, ak o tom zmluvné strany dohody rozhodnú na základe vzájomného súhlasu. Na tento účel spolupredsedovia pošlú znenie návrhu v písomnej forme členom Výboru pre služby a investície podľa pravidla 7 s lehotou, do ktorej musia členovia vyjadriť akékoľvek výhrady alebo zmeny, ktoré navrhujú. Prijaté návrhy budú po uplynutí lehoty oznámené podľa pravidla 7 a budú uvedené v zápisnici z ďalšieho zasadnutia.

               2.3.Pripravovaný akt Výboru pre služby a investície

               Výbor pre služby a investície má prijať rozhodnutie o pravidlách mediácie na účely ich využitia stranami sporu v investičných sporoch (ďalej len „pripravovaný akt“).

               Cieľom pripravovaného aktu je vykonať dohodu zriadením mediačného mechanizmu na uľahčenie nájdenia vzájomne dohodnutého riešenia medzi stranami sporu v investičnom spore prostredníctvom komplexného a rýchleho konania s podporou mediátora.

               Pripravovaný akt sa stane záväzným pre zmluvné strany.

               3.Pozícia, ktorá sa má zaujať v mene Únie

               Ako sa uvádza v odseku 6 písm. f) spoločnej listiny o výklade dohody, Európska únia a jej členské štáty a Kanada sa dohodli na bezodkladnom začatí ďalšej práce na vykonávaní ustanovení dohody o urovnávaní investičných sporov, tzv. „systému investičných súdov“
                  2
               .

               Podľa článku 8.44 ods. 3 písm. c) dohody „Výbor pre služby a investície môže na základe dohody zmluvných strán a po ukončení ich príslušných vnútorných požiadaviek a postupov prijať pravidlá mediácie, ktorú môžu využiť strany zúčastnené na spore podľa článku 8.20“.

               Pripravovaný akt vykonáva článok 8.44 ods. 3 písm. c) dohody zahrnutím podrobných pravidiel začatia mediačného konania (článok 3), vymenovania mediátora (článok 4), mediačného konania (článok 5), vykonávania vzájomne dohodnutého riešenia (článok 6), vzťah k urovnávaniu sporov (článok 7), lehoty (článok 8) a náklady (článok 9) mediačného konania. Pripravovaný akt nadobudne platnosť dňom nadobudnutia platnosti dohody (článok 10).

               Tento návrh je v súlade s inými iniciatívami týkajúcimi sa vykonávania systému investičných súdov CETA. Komisia konkrétne od júna 2018 spolupracuje s členskými štátmi vo Výbore Rady pre obchodnú politiku pre služby a investície a s Kanadou na balíku štyroch návrhov rozhodnutí, ktoré sa týkajú:

               –pravidiel upravujúcich administratívne a organizačné záležitosti týkajúce sa fungovania Odvolacieho tribunálu v súlade s článkom 8.28 ods.7 dohody;

               –kódexu správania pre členov Tribunálu, Odvolacieho tribunálu a mediátorov v súlade s článkom 8.44 ods. 2 dohody;

               –pravidiel mediácie na účely ich využitia stranami sporu v súlade s článkom 8.44 ods. 3 písm. c) dohody a

               –pravidiel postupu prijímania výkladu v súlade s článkom 8.31 ods. 3 a článkom 8.44 ods. 3 písm. a) dohody.

               Práce na ďalších oblastiach vykonávania systému investičných súdov pokračujú. Ako sa uvádza v odseku 6 písm. f) spoločnej listiny o výklade dohody, „[s]poločným cieľom je ukončiť prácu do nadobudnutia platnosti dohody CETA“.

               Preto je vhodné stanoviť pozíciu, ktorá sa má zaujať v mene Únie vo Výbore pre služby a investície k zamýšľanému aktu s cieľom zabezpečiť účinné vykonávanie dohody.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  3
               .

               4.1.2.Uplatnenie na tento prípad

               Výbor pre služby a investície je orgán zriadený na základe dohody, konkrétne na základe Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej (ďalej len „dohoda“).

               Akt, ktorý má Výbor pre služby a investície prijať, predstavuje akt s právnymi účinkami. Pripravovaný akt bude pre zmluvné strany záväzný podľa medzinárodného práva v súlade s článkom 26.2. ods. 4 dohody.

               Pripravovaným aktom sa nedopĺňa ani nemení inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo hlavná alebo prevažujúca zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú spoločnej obchodnej politiky.

               Hmotnoprávnymi základmi navrhovaného rozhodnutia sú preto článok 207 ods. 3 a článok 207 ods. 4 prvý pododsek ZFEÚ.

               4.3.Záver

               Právnymi základmi navrhovaného rozhodnutia by mal byť článok 207 ods. 3 a článok 207 ods. 4 prvý pododsek ZFEÚ v spojení s článkom 218 ods. 9 ZFEÚ.

               5.Autentické jazyky a uverejnenie pripravovaného aktu

               Keďže aktom Výboru pre služby a investície sa vykonáva dohoda, pokiaľ ide o urovnávanie investičných sporov medzi investormi a štátmi, je vhodné ho prijať vo všetkých autentických jazykoch dohody
                  4
                a uverejniť ho po jeho prijatí v Úradnom vestníku Európskej únie.

               2019/0219 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Únie vo Výbore pre služby a investície zriadenom na základe Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej, pokiaľ ide o prijatie pravidiel mediácie na účely ich využitia stranami sporu v investičných sporoch

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 3 a článok 207 ods. 4 prvý pododsek v spojení s článkom 218 ods. 9,

               so zreteľom na návrh Európskej komisie,

               keďže:

               (1)Rozhodnutím Rady (EÚ) 2017/37
                  5
                sa stanovuje podpis Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej (ďalej len „dohoda“) v mene Európskej únie. Dohoda bola podpísaná 30. októbra 2016.

               (2)Rozhodnutím Rady (EÚ) 2017/38
                  6
                sa stanovuje predbežné vykonávanie dohody vrátane zriadenia Výboru pre služby a investície. Dohoda sa predbežne vykonáva od 21. septembra 2017.

               (3)Podľa článku 26.2 ods. 4 dohody môže Výbor pre služby a investície prijímať rozhodnutia, ak sa tak stanovuje v dohode.

               (4)V súlade s článkom 8.44 ods. 3 písm. c) dohody Výbor pre služby a investície prijme rozhodnutie o pravidlách mediácie na účely ich využitia stranami sporu v investičných sporoch.

               (5)Preto je vhodné stanoviť pozíciu, ktorá sa má zaujať v mene Únie vo Výbore pre služby a investície na základe pripojeného návrhu rozhodnutia Výboru pre služby a investície o pravidlách mediácie s cieľom zabezpečiť účinné vykonávanie dohody,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie vo Výbore pre služby a investície, pokiaľ ide o prijatie pravidiel mediácie na účely ich využitia stranami sporu v investičných sporoch, je založená na návrhu rozhodnutia Výboru pre služby a investície pripojenom k tomuto rozhodnutiu Rady.

               Článok 2

               1.Rozhodnutie Výboru pre služby a investície sa prijme vo všetkých autentických jazykoch dohody.

               2.Rozhodnutie prijaté Výborom pre služby a investície sa uverejní v Úradnom vestníku Európskej únie.

               V Bruseli

                     Za Radu

                     predseda

                     (1)

                        Rozhodnutie Spoločného výboru CETA 001/2018 z 26. septembra 2018, ktorým sa prijíma jej rokovací poriadok a rokovací poriadok osobitných výborov ( Ú. v. EÚ L 190, 27.7.2018, s. 13 ), dostupné na webovej stránke GR TRADE
                  http://trade.ec.europa.eu/doclib/docs/2019/february/tradoc_157677.pdf
                  .

                     (2)

                        Spoločná listina o výklade Komplexnej hospodárskej a obchodnej dohody (CETA) medzi Kanadou a Európskou úniou a jej členskými štátmi (Ú. v. EÚ L 11, 14.1.2017, s. 3).

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        V zmysle článku 30.11 (Autentické znenia) dohody je dohoda vyhotovená v dvoch pôvodných vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.

                     (5)

                        Rozhodnutie Rady (EÚ) 2017/37 z 28. októbra 2016 o podpise Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej v mene Európskej únie (Ú. v. EÚ L 11, 14.1.2017, s. 1).

                     (6)

                        Rozhodnutie Rady (EÚ) 2017/38 z 28. októbra 2016 o predbežnom vykonávaní Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej (Ú. v. EÚ L 11, 14.1.2017, s. 1080).

    ---documentbreak---

               EURÓPSKA KOMISIA
            V Bruseli11. 10. 2019
            COM(2019) 460 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Únie vo Výbore pre služby a investície zriadenom na základe Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej, pokiaľ ide o prijatie pravidiel mediácie na účely ich využitia stranami sporu v investičných sporoch

               DODATOK

               NÁVRH

               ROZHODNUTIE VÝBORU PRE SLUŽBY A INVESTÍCIE Č. [.../2019]

               z…,

               ktorým sa prijímajú pravidlá na účely ich využitia stranami sporu v investičných sporoch

               VÝBOR CETA PRE SLUŽBY A INVESTÍCIE,

               so zreteľom na článok 26.2 ods.1 písm. b) Komplexnej hospodárskej a obchodnej dohody medzi Kanadou na jednej strane a Európskou úniou a jej členskými štátmi na strane druhej (ďalej len „dohoda“),

               Keďže v článku 8.44 ods. 3 písm. c) dohody sa stanovuje, že Výbor CETA pre služby a investície môže prijať pravidlá mediácie, ktorú môžu využiť strany zúčastnené na spore podľa článku 8.20 (Mediácia) dohody,

               PRIJAL TOTO ROZHODNUTIE:

               Článok 1

               Vymedzenie pojmov

               Na účely tohto rozhodnutia sa uplatňujú tieto vymedzenia pojmov:

               a)vymedzenia pojmov v článku 1.1 (Všeobecne uplatniteľné vymedzenia pojmov) Prvej kapitoly (Všeobecné vymedzenie pojmov a úvodné ustanovenia) dohody;

               b)vymedzenia pojmov v článku 8.1 (Vymedzenie pojmov) Ôsmej kapitoly (Investície) dohody;

               c)„dohoda o mediácii“ je dohoda uzavretá podľa článku 3 ods. 4 tohto rozhodnutia a

               d)„mediátor“ je osoba vykonávajúca mediáciu v súlade s článkom 8.20 (Mediácia) dohody.

               Článok 2

               Cieľ a rozsah pôsobnosti

               Cieľom mediačného mechanizmu je uľahčiť nájdenie vzájomne dohodnutého riešenia, a to prostredníctvom komplexného a rýchleho konania prebiehajúceho za pomoci mediátora.

               Článok 3

               Začatie konania

               1.Ktorákoľvek strana sporu môže kedykoľvek požiadať o začatie mediačného konania. Takáto žiadosť sa druhej strane sporu predloží písomne.

               2.Ak sa žiadosť týka údajného porušenia dohody orgánmi Európskej únie alebo orgánmi členských štátov Európskej únie a nebol určený žiaden odporca podľa článku 8.21 (Určenie odporcu v prípadoch sporov s Európskou úniou a jej členskými štátmi) dohody, predloží sa Európskej únii. Ak sa žiadosť prijme, v odpovedi sa uvedie, či stranou sporu v rámci mediácie bude Európska únia alebo dotknutý členský štát
                  1
               .

               3.Strana sporu, ktorej je takáto žiadosť predložená, ju s porozumením zváži a písomne ju prijme alebo zamietne v lehote 10 dní odo dňa jej doručenia.

               4.Ak sa strany sporu dohodnú na mediačnom konaní, podpíšu písomnú dohodu o mediácii, v ktorej stanovia pravidlá, na ktorých sa strany sporu dohodnú a ktorá bude zahŕňať pravidlá uvedené v tomto rozhodnutí. Dohoda o mediácii môže zahŕňať dohodu o nezačatí alebo nepokračovaní akéhokoľvek iného konania na urovnanie sporu týkajúceho sa problémov alebo sporov, ktoré sú predmetom mediačného konania:

               a)počas mediačného konania, alebo

               b)kým strany sporu prijmú vzájomne dohodnuté riešenie.

               Dohoda podľa odseku 4 písm. b) sa prestane uplatňovať, ak strana sporu alebo obe zmluvné strany sporu poskytnú prostredníctvom listu mediátorovi a druhej strane sporu písomné oznámenie, ktorým sa mediačné konanie ukončí.

               Článok 4

               Vymenovanie mediátora

               1.Ak sa obe strany sporu dohodnú na mediačnom konaní, mediátor sa vymenuje v súlade s postupom stanoveným v článku 8.20 ods. 3 dohody. Strany sporu sa usilujú dohodnúť sa na mediátorovi do 15 dní od doručenia odpovede na túto žiadosť. Takáto dohoda môže zahŕňať vymenovanie mediátora z členov Tribunálu zriadeného podľa článku 8.27 ods. 2 dohody alebo Odvolacieho tribunálu zriadeného podľa článku 8.28 ods. 3 dohody.

               2.Strany sporu sa môžu na základe písomného súhlasu dohodnúť na výmene mediátora. Ak sa mediátor vzdá funkcie, je nespôsobilý alebo sa inak stane neschopným vykonávať svoje povinnosti, nový mediátor sa vymenuje podľa článku 8.20 ods. 3 dohody a v súlade s odsekom 1.

               3.Mediátor nesmie byť štátnym príslušníkom ani jednej zo zmluvných strán, pokiaľ sa strany sporu nedohodnú inak.

               4.Mediátor pomôže stranám sporu pri dosahovaní vzájomne dohodnutého riešenia v súlade s rozhodnutím Výboru CETA pre služby a investície o kódexe správania pre členov Tribunálu, Odvolacieho tribunálu a mediátorov.

               Článok 5

               Pravidlá mediačného konania

               1.Do 10 dní odo dňa vymenovania mediátora strana sporu, ktorá iniciovala mediačné konanie, písomne predloží mediátorovi a druhej strane sporu podrobný opis problému. Do 20 dní od doručenia uvedeného podania môže druhá strana sporu písomne vyjadriť svoje pripomienky k opisu problému. Každá zo strán sporu môže do svojho opisu alebo pripomienok zahrnúť akékoľvek informácie, ktoré považuje za relevantné.

               2.Mediátor môže rozhodnúť o najvhodnejšom spôsobe ozrejmenia predmetného problému. Môže predovšetkým organizovať stretnutia strán sporu, uskutočňovať s nimi spoločné alebo samostatné konzultácie, požiadať o pomoc príslušných expertov a zainteresované strany alebo konzultovať s nimi, ako aj poskytovať stranám sporu akúkoľvek ďalšiu podporu, o ktorú požiadajú. Mediátor však požiada o pomoc príslušných expertov alebo s nimi uskutoční konzultácie až po tom, ako to prekonzultuje so stranami sporu.

               3.Mediátor môže stranám sporu ponúknuť pomoc a predložiť im na zváženie riešenie, pričom strany sporu môžu toto navrhnuté riešenie schváliť alebo zamietnuť, prípadne sa môžu dohodnúť na inom riešení. Mediátor by však nemal dospieť k určeniu, pokiaľ ide o súlad akéhokoľvek sporného opatrenia s touto dohodou.

               4.Konanie sa uskutoční na území dotknutej zmluvnej strany, ktorá je stranou sporu, resp. sa na základe vzájomnej dohody uskutoční na akomkoľvek inom mieste, resp. akýmikoľvek inými prostriedkami.

               5.Strany sporu sa usilujú dosiahnuť vzájomne dohodnuté riešenie v lehote 60 dní odo dňa vymenovania mediátora. Kým sa nedosiahne konečná dohoda, môžu strany sporu zvážiť prípadné predbežné riešenia.

               6.Mediátor stranám sporu na ich žiadosť písomne predloží návrh faktickej správy, ktorá obsahuje stručné zhrnutie: 1. akéhokoľvek opatrenia, ktoré je predmetom konania; 2. použitých postupov a 3. akéhokoľvek vzájomne dohodnutého riešenia, ktoré je konečným výsledkom tohto konania, ako aj všetkých prípadných predbežných riešení. Mediátor poskytne stranám sporu lehotu 15 dní na vyjadrenie pripomienok k návrhu správy. Po zvážení pripomienok, ktoré strany sporu predložili v uvedenej lehote, mediátor do 15 dní stranám sporu písomne predloží konečnú faktickú správu. Táto faktická správa nesmie obsahovať žiadny výklad tejto dohody.

               7.V súlade s článkom 8.20 ods. 5 dohody sa mediačné konanie ukončí písomným oznámením strany sporu alebo oboch strán sporu, ktoré bolo zaslané mediátorovi a druhej strane sporu, a to k dátumu oznámenia.

               Článok 6

               Vykonanie vzájomne dohodnutého riešenia

               1.Ak strany sporu dospeli k vzájomne dohodnutému riešeniu, každá strana sporu sa usiluje prijať opatrenia potrebné na vykonanie tohto riešenia v rámci dohodnutej lehoty.

               2.Vykonávajúca strana sporu písomne informuje druhú stranu sporu o všetkých krokoch či opatreniach podniknutých alebo prijatých v záujme vykonania vzájomne dohodnutého riešenia.

               Článok 7

               Vzťah k urovnávaniu sporov

               1.Konanie na základe tohto mediačného mechanizmu nemá slúžiť ako základ pre postupy urovnávania sporov podľa tejto dohody alebo inej dohody. Strana sporu sa v rámci takýchto konaní na urovnávanie sporov nesmie ako dôkazu dovolávať ani použiť ako dôkaz a žiaden rozhodcovský subjekt nesmie brať do úvahy:

               a)stanoviská, priznania alebo vyjadrenia strany sporu v priebehu mediačného konania;

               b)skutočnosť, že strana sporu uviedla, že je ochotná prijať určité riešenie opatrenia, ktoré je predmetom mediácie,

               c)rady, návrhy alebo stanoviská mediátora, alebo

               d)obsah návrhu alebo záverečnej faktickej správy mediátora.

               2.S výhradou článku 3 ods. 4 tohto rozhodnutia týmto mediačným mechanizmom nie sú dotknuté práva a povinnosti zmluvných strán a strán sporu podľa oddielu F (Urovnávanie investičných sporov medzi investormi a štátmi) a Dvadsiatej deviatej kapitoly (Urovnávanie sporov).

               3.Dohoda strán sporu o mediácii a prípadné vzájomne dohodnuté riešenia sa zverejnia. Verzie, ktoré sa sprístupnia verejnosti, nesmú obsahovať žiadne informácie, ktoré niektorá zo strán sporu označila za dôverné. Ak sa strany sporu nedohodnú inak, všetky ostatné kroky v rámci mediačného konania vrátane poradenstva alebo navrhovaného riešenia sú dôverné. Ktorákoľvek strana sporu však môže zverejniť skutočnosť, že prebieha mediačné konanie.

               Článok 8

               Lehoty

               Všetky lehoty uvedené v tomto rozhodnutí sa môžu zmeniť vzájomnou dohodou strán sporu.

               Článok 9

               Trovy

               1.Každá strana sporu znáša vlastné výdavky, ktoré jej vzniknú v súvislosti s účasťou na mediačnom konaní.

               2.Strany sporu spoločne a rovnakou mierou znášajú výdavky, ktoré vzniknú v súvislosti s organizačnými záležitosťami, vrátane odmeny a výdavkov mediátora. Odmena mediátora musí byť v súlade s odmenou predpokladanou pre členov Tribunálu podľa článku 8.27 ods.14 dohody.

               Článok 10

               Nadobudnutie platnosti

               Toto rozhodnutie sa uverejní a nadobudne platnosť dňom nadobudnutia platnosti oddielu F (Urovnávanie investičných sporov medzi investormi a štátmi) Ôsmej kapitoly (Investície) dohody s výhradou výmeny písomných oznámení zmluvných strán prostredníctvom diplomatických kanálov, ktoré potvrdzujú, že splnili potrebné vnútorné požiadavky a postupy.

               V … dňa …

                     (1)

                        V záujme väčšej istoty treba uviesť, že ak sa žiadosť týka zaobchádzania zo strany Európskej únie, stranou sporu v rámci mediácie je Európska únia a každý dotknutý členský štát je do mediácie plne zapojený. Ak sa žiadosť týka výlučne zaobchádzania zo strany členského štátu, stranou sporu v rámci mediácie je dotknutý členský štát, pokiaľ Európsku úniu nepožiada, aby bola stranou sporu ona.


               EURÓPSKA KOMISIA
            V Bruseli31. 10. 2019
            COM(2019) 556 final
            PRÍLOHA
            k
            návrhu rozhodnutia Rady
            o pozícii, ktorá sa má v mene Európskej únie zaujať v spoločnom vykonávacom výbore zriadenom podľa článku 18 Dobrovoľnej dohody o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve, pokiaľ ide o prijatie rokovacieho poriadku spoločného vykonávacieho výboru

               PRÍLOHA

               ROKOVACÍ PORIADOK SPOLOČNÉHO VYKONÁVACIEHO VÝBORU

               na základe dobrovoľnej dohody o partnerstve o vynútiteľnosti práva, správe a obchode v lesnom hospodárstve medzi Vietnamskou socialistickou republikou a Európskou úniou (ďalej len „dohoda“)

               Článok 1

               Zloženie a predsedníctvo

               1.
                     Spoločný vykonávací výbor (ďalej len „výbor“) má zloženie podľa článku 18 dohody.

               2.
                     Výboru predsedajú v mene Európskej únie vedúci delegácie Európskej únie vo Vietnamskej socialistickej republike a v mene Vietnamskej socialistickej republiky námestník ministra poľnohospodárstva a rozvoja vidieka (ďalej len „zmluvné strany“).

               Článok 2

               Zastúpenie

               Zmluvné strany sa pred každým zasadnutím výboru vzájomne vopred informujú o plánovanom zložení svojich delegácií.

               Článok 3

               Pozorovatelia a experti

               Predsedovia výboru môžu po dohode so zmluvnými stranami prizvať odborníkov a pozorovateľov, aby sa zúčastnili na zasadnutiach s cieľom poskytnúť informácie o konkrétnych témach a užitočné informácie pre vykonávanie dohody.

               Článok 4

               Pracovné skupiny a pomocné orgány

               Zmluvné strany výboru môžu na základe vzájomnej dohody zriaďovať pracovné skupiny alebo iné pomocné orgány vrátane:

               i)
                     spoločných stretnutí odborníkov na podporu práce výboru na technickej úrovni a preskúmanie technických otázok, ktoré sa považujú za potrebné,

               ii)
                     akýchkoľvek iných orgánov, ktoré môže výbor považovať za vhodné.

               Článok 5

               Sekretariát

               Úradník delegácie Európskej únie vo Vietnamskej socialistickej republike a úradník úradu pre lesné hospodárstvo, ktoré spadá pod ministerstvo poľnohospodárstva a rozvoja vidieka Vietnamskej socialistickej republiky spoločne vykonávajú funkciu sekretariátu výboru s cieľom poskytovať administratívnu podporu výboru a orgánom, ktoré sa rozhodne zriadiť.

               Článok 6

               Korešpondencia

               1.
                     Zástupcom zmluvných strán zodpovedných za oficiálne oznámenia týkajúce sa vykonávania dohody je vedúci delegácie Európskej únie vo Vietnamskej socialistickej republike a námestník ministra poľnohospodárstva a rozvoja vidieka Vietnamskej socialistickej republiky, ako sa stanovuje v článku 20 dohody.

               2.
                     Každá korešpondencia adresovaná výboru sa zasiela jeho sekretariátu.

               3.
                     Sekretariát zabezpečí, aby sa korešpondencia adresovaná výboru zasielala obidvom predsedom výboru a v prípade potreby rozposielala všetkým ostatným členom výboru ako dokumenty uvedené v článku 9 tohto rokovacieho poriadku.

               4.
                     Korešpondenciu od každého predsedu výboru zasiela adresátom sekretariát a v prípade potreby ju rozposiela všetkým ostatným členom výboru ako dokumenty uvedené v článku 9 tohto rokovacieho poriadku.

               Článok 7

               Zasadnutia

               1.
                     Výbor zasadá aspoň dvakrát ročne počas prvých dvoch rokov a v nasledujúcich rokoch raz ročne, pričom dátum a program zasadnutia si zmluvné strany dohodnú vopred.

               2.
                     Kedykoľvek si to okolnosti vyžiadajú, každá strana môže požiadať o dodatočné zasadnutia, ak sa na tom zmluvné strany dohodnú. Takéto dodatočné zasadnutia sa po vzájomnej dohode zmluvných strán môžu uskutočniť osobne alebo prostredníctvom videokonferencie.

               3.
                     Zasadnutia výboru zvoláva jeho sekretariát.

               Článok 8

               Program zasadnutí

               1.
                     Na základe návrhov zmluvných strán vypracuje sekretariát výboru predbežný program každého zasadnutia. Ten sa zasiela predsedom a členom výboru najneskôr pätnásť (15) pracovných dní pred začiatkom zasadnutia.

               2.
                     Doplnenia alebo zmeny programu sa musia sekretariátu doručiť najneskôr desať (10) pracovných dní pred začiatkom zasadnutia, avšak tieto body nebudú do predbežného programu zahrnuté, pokiaľ sekretariát nedostane príslušné podporné dokumenty najneskôr do desiatich (10) pracovných dní pred zasadnutím.

               3.
                     Výbor schvaľuje program na začiatku každého zasadnutia. Bod, ktorý nie je zahrnutý do predbežného programu, môže byť do programu zahrnutý v prípade, že s tým obidve zmluvné strany súhlasia.

               4.
                     Sekretariát môže so súhlasom strán skrátiť lehotu uvedenú v odseku 1 s cieľom zohľadniť okolnosti konkrétneho prípadu.

               Článok 9

               Dokumenty

               Každá zmluvná strana zašle všetky príslušné dokumenty sekretariátu najmenej desať (10) pracovných dní pred ďalším zasadnutím výboru. Ak dokumenty nebudú mať nevyhnutne vplyv na rokovania výboru, možno ich zaslať kedykoľvek pred jeho ďalším zasadnutím.

               Článok 10

               Rozhodnutia a odporúčania

               1.
                     Výbor prijíma rozhodnutia a odporúčania na základe vzájomnej dohody, ak je na to podľa dohody splnomocnený.

               2.
                     V období medzi zasadnutiami môže výbor prijímať rozhodnutia alebo odporúčania písomným postupom, ak s tým obidve strany súhlasia. Písomný postup pozostáva z výmeny nót medzi zmluvnými stranami. Spolupredsedovia majú právomoc vymieňať si takéto nóty a podľa potreby potvrdiť súhlas s akýmkoľvek rozhodnutím.

               3.
                     Rozhodnutia a odporúčania výboru sa nazývajú „rozhodnutie“ a „odporúčanie“, pričom po názve nasleduje poradové číslo, dátum ich prijatia a opis ich predmetu. V každom rozhodnutí sa stanoví dátum nadobudnutia jeho platnosti.

               4.
                     Rozhodnutia a odporúčania prijaté výborom overuje zástupca Európskej únie vo Vietnamskej socialistickej republike a v mene Vietnamskej socialistickej republiky ministerstvo poľnohospodárstva a rozvoja vidieka.

               5.
                     Rozhodnutia a odporúčania sa zasielajú obidvom spolupredsedom uvedeným v článku 20 dohody.

               Článok 11

               Zápisnica

               1.
                     Obidve zmluvné strany spoločne pripravia na konci každého zasadnutia výboru zápisnicu zo zasadnutia. Zápisnica zo zasadnutia sa podpíše a zverejní.

               2.
                     Zápisnica zo zasadnutia obsahuje každé vyhlásenie alebo rozhodnutie, o ktorých zahrnutie požiadala ktorákoľvek zo zmluvných strán.

               3.
                     Zápisnica zo zasadnutia je v anglickom a vietnamskom jazyku.

               Článok 12

               Terénne misie

               Ak ktorákoľvek zmluvná strana požiada v súvislosti s dohodou o vykonanie spoločnej terénnej misie, obidve zmluvné strany sa vzájomne dohodnú na referenčnom rámci a načasovaní misie.

               Článok 13

               Jazyky

               1.
                     Pracovným jazykom výboru je angličtina a vietnamčina.

               2.
                     Rokovania výboru a prijímanie rozhodnutí a odporúčaní sa zakladá na dokumentoch a návrhoch vypracovaných v anglickom a vietnamskom jazyku.

               Článok 14

               Výdavky

               Každá strana znáša svoje výdavky, ktoré jej vzniknú v dôsledku účasti na zasadnutiach výboru, pokiaľ ide tak o výdavky na zamestnancov, cestovné výdavky a diéty, ako aj o poštovné a telekomunikačné výdavky.

    ---documentbreak---

               EURÓPSKA KOMISIA
            V Bruseli31. 10. 2019
            COM(2019) 556 final
            2019/0244(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie zaujať v spoločnom vykonávacom výbore zriadenom podľa článku 18 Dobrovoľnej dohody o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve, pokiaľ ide o prijatie rokovacieho poriadku spoločného vykonávacieho výboru

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Európskej únie v spoločnom vykonávacom výbore (ďalej len „výbor“) zriadenom podľa článku 18 Dobrovoľnej dohody o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve v spojení s plánovaným prijatím jeho rokovacieho poriadku.

               2.Kontext návrhu

               2.1.Dobrovoľná dohoda o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve

               Cieľom Dobrovoľnej dohody o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve (ďalej len „dohoda“) je zabezpečiť, aby všetko drevo a výrobky z dreva dovezené do Európskej únie z Vietnamskej socialistickej republiky, na ktoré sa dohoda vzťahuje, mali zákonný pôvod. Dosiahne sa to zavedením a uplatňovaním vietnamského systému overovania zákonnosti pôvodu dreva („VNTLAS“), ktorým sa overí, či drevo a výrobky z dreva mali zákonný pôvod, a zabezpečí, aby sa do Únie vyvážali len takto overené zásielky. Dohoda nadobudla platnosť 1. júna 2019.

               2.2.Spoločný vykonávací výbor

               Výbor uvedený v článku 18 dohody a podrobnejšie opísaný v prílohe IX k dohode slúži na uľahčenie riadenia, monitorovania a preskúmania tejto dohody. Výbor zároveň uľahčuje dialóg a výmenu informácií medzi zmluvnými stranami dohody. Výbor prijíma rozhodnutia konsenzom. Výboru predsedajú spoločne námestník ministra poľnohospodárstva a rozvoja vidieka a vedúci delegácie Európskej únie vo Vietnamskej socialistickej republike.

               2.3.Pripravovaný akt výboru

               V týždni od 11. do 15. novembra 2019 prijme výbor na svojom prvom zasadnutí svoj rokovací poriadok (ďalej len „pripravovaný akt“).

               Účelom pripravovaného aktu je upraviť spôsob, akým budú zmluvné strany dohody spolupracovať v rámci výboru na vykonávanie dohody. Opisuje sa jeho zloženie, možnosť zriadiť v rámci neho pomocné orgány, jeho sekretariát a spôsob organizácie zasadnutí výboru. V pripravovanom akte sa predpokladá, že výbor bude prijímať rozhodnutia a odporúčania na základe konsenzu písomným postupom, ktorý pozostáva z výmeny nót podľa dohody.

               3.Pozícia, ktorá sa má zaujať v mene Únie

               V pripravovanom akte sa stanovuje pozícia, ktorá sa má zaujať v mene Únie vo výbore zriadenom v súlade s článkom 18 dohody, pokiaľ ide o prijatie rokovacieho poriadku výboru.

               Zmluvné strany dohody sa dohodli na návrhu rokovacieho poriadku. S výhradou rozhodovacích postupov Únie by sa mal prijať na prvom zasadnutí výboru, ktoré je naplánované na november 2019.

               Pripojený rokovací poriadok výboru je veľmi podobný rokovaciemu poriadku, ktorý prijali spoločné vykonávacie výbory zriadené v rámci iných dobrovoľných dohôd o partnerstve.

               Prijatie tohto dokumentu je nevyhnutné na zabezpečenie fungovania ustanovení dohody. Konkrétnejšie umožňuje výboru vykonávať ustanovenia uvedené v článku 9 (pretrvávajúce nezhody alebo ťažkosti vyplývajúce z konzultácií týkajúcich sa licencií FLEGT), článku 10 (sťažnosti týkajúce sa nezávislého hodnotiteľa postúpené spoločnému vykonávaciemu výboru), článku 12 (oznámenie, zhotovenie nezávislého posúdenia licenčného systému FLEGT a odporúčanie dátumu, kedy má začať vydávanie licencií FLEGT naplno fungovať), článku 18 (zriadenie a fungovanie spoločného vykonávacieho výboru) dohody a prílohy IX k dohode (funkcie spoločného vykonávacieho výboru).

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  1
               .

               4.1.2.Uplatnenie na tento prípad

               Výbor je orgán zriadený dohodou, konkrétne Dobrovoľnou dohodou o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve.

               Akt, ktorý má výbor prijať, predstavuje akt s právnymi účinkami, keďže sa ním upravuje spôsob, akým zmluvné strany dohody spolupracujú pri vykonávaní dohody, a to aj pokiaľ ide o prípadné prijatie zmien jej príloh.

               Pripravovaným aktom sa inštitucionálny rámec dohody nedopĺňa ani nemení.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa vo všeobecnosti týkajú fungovania medzinárodných orgánov zriadených na základe dohody. Z toho vyplýva, že oblasť, do ktorej patrí napadnuté rozhodnutie, sa musí posudzovať so zreteľom na dohodu v celom jej rozsahu [vec C-244/17 Komisia/Rada (Kazachstan), ECLI:EU:C:2018:662]. Cieľom dohody je poskytnúť právny rámec, ktorým sa zabezpečí, že všetko drevo a výrobky z dreva, na ktoré sa vzťahuje dohoda, dovezené do Európskej únie z Vietnamskej socialistickej republiky, sú zákonného pôvodu. Hlavnou zložkou dohody je spoločná obchodná politika.

               Hmotnoprávnymi základmi navrhovaného rozhodnutia sú preto článok 207 ods. 3 a článok 207 ods. 4 prvý pododsek ZFEÚ.

               4.3.Záver

               Právnym základom navrhovaného rozhodnutia by mal byť článok 207 ods. 3 a článok 207 ods. 4 prvý pododsek ZFEÚ v spojení s článkom 218 ods. 9 ZFEÚ.

               2019/0244 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie zaujať v spoločnom vykonávacom výbore zriadenom podľa článku 18 Dobrovoľnej dohody o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve, pokiaľ ide o prijatie rokovacieho poriadku spoločného vykonávacieho výboru

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 3 a článok 207 ods. 4 prvý pododsek, v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Dobrovoľná dohoda o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve (ďalej len „dohoda“) bola uzavretá Úniou na základe rozhodnutia Rady (EÚ) 2019/854 z 15. apríla 2019
                  2
                a nadobudla platnosť 1. júna 2019.

               (2)Podľa článku 18 ods. 3 dohody spoločný vykonávací výbor dohody (ďalej len „výbor“) prijíma svoj rokovací poriadok.

               (3)Výbor prijme svoj rokovací poriadok na svojom zasadnutí 13. novembra 2019.

               (4)Je vhodné stanoviť pozíciu, ktorá sa má vo výbore v mene Únie zaujať, pretože rokovací poriadok bude pre Úniu záväzný.

               (5)Výbor by mal na svojom prvom zasadnutí prijať rokovací poriadok pripojený k tomuto rozhodnutiu, aby sa zabezpečila hladká a transparentná spolupráca Európskej únie a Vietnamskou socialistickou republikou od začiatku vykonávania dohody a napokon aj licenčného systému EÚ pre vynútiteľnosť práva, správu a obchod v lesnom hospodárstve,

               PRIJALA TOTO ROZHODNUTIE:

               Článok 1

               1.Pozícia, ktorá sa má v mene Únie na prvom zasadnutí výboru zaujať, vychádza z návrhu rokovacieho poriadku výboru pripojeného k tomuto rozhodnutiu.

               2.Menšie zmeny návrhu rokovacieho poriadku pripojeného k tomuto rozhodnutiu môžu zástupcovia Únie v závislosti od vývoja počas nadchádzajúcej konferencie zmluvných strán dohodnúť bez ďalšieho rozhodnutia Rady po konzultácii s členskými štátmi počas koordinačných zasadnutí na mieste.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.


               EURÓPSKA KOMISIA
            V Bruseli6. 11. 2019
            COM(2019) 575 final
            2019/0248(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Medzinárodnej námornej organizácii na 31. zasadnutí zhromaždenia IMO, pokiaľ ide o prijatie zmien rezolúcie A.658(16) o používaní a umiestňovaní odrazových materiálov na záchranných prostriedkoch, postupov štátnej prístavnej kontroly z roku 2017 [rezolúcia A.1119(30)] a usmernení pre prehliadky v rámci harmonizovaného systému prehliadok a osvedčovania (HSSC) [rezolúcia A.1120(30)]

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie na 31. zasadnutí zhromaždenia Medzinárodnej námornej organizácie, ktoré sa bude konať od 25. novembra do 4. decembra 2019 v Londýne, pokiaľ ide o plánované prijatie

               ·zmien v používaní a umiestňovaní odrazových materiálov na záchranných prostriedkoch,

               ·postupov štátnej prístavnej kontroly z roku 2019 a

               ·zmien v usmerneniach pre prehliadky v rámci harmonizovaného systému prehliadok a osvedčovania (usmernenia HSSC).

               1.Kontext návrhu

               1.1.Dohovor o Medzinárodnej námornej organizácii (IMO)

               Dohovorom o Medzinárodnej námornej organizácii (IMO) (ďalej len „dohoda“) sa zriaďuje IMO, ktorej účelom je poskytnúť mechanizmus na spoluprácu medzi vládami v oblasti vládnej regulácie a postupov týkajúcich sa rôznych technických záležitostí, ktoré majú vplyv na lodnú dopravu využívanú v medzinárodnom obchode, a podporovať všeobecné prijímanie najprísnejších možných noriem v oblasti námornej bezpečnosti, efektívnosti plavby a prevencie a kontroly znečisťovania morí plavidlami a zároveň podporovať rovnaké podmienky, ako aj riešiť súvisiace administratívne a právne záležitosti.

               Dohoda nadobudla platnosť 17. marca 1958.

               Všetky členské štáty sú zmluvnými stranami dohody.

               1.2.Medzinárodná námorná organizácia

               Medzinárodná námorná organizácia (IMO) je špecializovanou agentúrou Organizácie Spojených národov, ktorá je zodpovedná za bezpečnosť a bezpečnostnú ochranu lodnej dopravy a prevenciu znečisťovania morí plavidlami. Ide o orgán s celosvetovou pôsobnosťou, ktorý stanovuje normy v oblasti bezpečnosti, bezpečnostnej ochrany a environmentálneho správania medzinárodnej lodnej dopravy. Jej hlavnou úlohou je vytvoriť regulačný rámec pre odvetvie lodnej dopravy, ktorý je spravodlivý a účinný, všeobecne prijímaný a všeobecne uplatňovaný.

               Všetky členské štáty sú členmi IMO. Európska komisia má v IMO štatút pozorovateľa od roku 1974 na základe „dohody o súčinnosti a spolupráci medzi Medzivládnou námornou konzultačnou organizáciou (IMCO)
                  1
                a Komisiou Európskych spoločenstiev v otázkach spoločného záujmu zmluvných strán“.

               Členstvo v tejto organizácii je otvorené všetkým štátom. Zhromaždenie pozostáva zo všetkých členov. Pravidelné zasadnutia zhromaždenia sa konajú raz za dva roky. Zhromaždenie je riadiacim orgánom IMO. Zhromaždenie určuje pracovný program a hlasuje o rozpočte, do ktorého prispievajú všetci členovia. Zhromaždenie môže okrem toho členom na prijatie odporučiť predpisy a usmernenia týkajúce sa námornej bezpečnosti, prevencie a kontroly znečisťovania morí plavidlami a iných záležitostí týkajúcich sa vplyvu lodnej dopravy na morské prostredie, ktoré boli organizácii zverené v zmysle alebo podľa medzinárodných nástrojov, alebo zmien takýchto predpisov a usmernení, ktoré jej boli predložené. Zhromaždenie je uznášaniaschopné, ak je na jeho zasadnutí prítomná väčšina členov s výnimkou pridružených členov.

               1.3.Pripravované akty zhromaždenia IMO

               Zhromaždenie IMO má na svojom 31. zasadnutí, ktoré sa uskutoční od 25. novembra do 4. decembra 2019, prijať:

               zmeny v používaní a umiestňovaní odrazových materiálov na záchranných prostriedkoch,

               postupy štátnej prístavnej kontroly z roku 2019 a

               zmeny v usmerneniach pre prehliadky v rámci harmonizovaného systému prehliadok a osvedčovania (usmernenia HSSC).

               Účelom pripravovaných aktov je:

               1.aktualizovať súčasné prostriedky na testovanie pôsobenia poveternostných vplyvov na materiály tak, že sa odstráni zastarané a zriedka využívané zariadenie s uhlíkovým oblúkom;

               2.aktualizovať v súčasnosti platné postupy štátnej prístavnej kontroly z roku 2017 zahrnutím odkazu na opatrenia, ktoré odvtedy prijali orgány IMO (na 30. zasadnutí zhromaždenia IMO, na 72., 73. a 74. zasadnutí Výboru pre ochranu morského prostredia a na 99., 100. a 101. zasadnutí Výboru pre námornú bezpečnosť), ako aj zmenou osobitných dodatkov 8 a 11 a doplnením nového dodatku 18; ako aj

               3.aktualizovať usmernenia pre prehliadky tak, aby sa v nich odzrkadlili najnovšie zmeny v záväzných nástrojoch, najmä v dohovore o záťažovej vode, ale aj určité prvky z dohovorov SOLAS a MARPOL, ako sú napríklad priestory osobitnej kategórie na osobných lodiach a vyhlásenia o zhode týkajúce sa spotreby lodného paliva.

               2.Pozície, ktoré sa majú zaujať v mene Únie

               2.1.Zmeny v rezolúcii A.658(16) o používaní a umiestňovaní odrazových materiálov na záchranných prostriedkoch

               Na 101. zasadnutí Výboru pre námornú bezpečnosť (MSC 101) sa pripomenulo, že výbor sa na svojom predchádzajúcom zasadnutí po prerokovaní dokumentu MSC 100/19/4, ktorý predložili členské štáty EÚ a Komisia a v ktorom boli navrhnuté zmeny rezolúcie A.658(16) o používaní a umiestňovaní odrazových materiálov na záchranných prostriedkoch, dohodol na vypustení pojmu „carbon arc“ (s uhlíkovým oblúkom) v bode 4.10 a požiadal sekretariát IMO, aby vypracoval príslušný návrh rezolúcie zhromaždenia na schválenie na 101. zasadnutí výboru s cieľom predložiť ho na prijatie na 31. zasadnutí zhromaždenia (MSC 100/20, body 19.14 a 19.15). Boli vyjadrené názory, že v dôsledku vypustenia uvedeného pojmu by sa dané ustanovenie mohlo stať príliš vágnym.

               Výbor vzal na vedomie možnosť, že by na 31. zasadnutí zhromaždenia mohli byť predložené relevantné návrhy na odstránenie uvedených obáv, a schválil návrh rezolúcie zhromaždenia o zmenách v používaní a umiestňovaní odrazových materiálov na záchranných prostriedkoch [rezolúcia A.658 (16)].

               Zmeny rezolúcie A.658(16) o používaní a umiestňovaní odrazových materiálov na záchranných prostriedkoch sú uvedené v prílohe 27 k dokumentu IMO MSC 101/24. V bode 14.41 správy zo zasadnutia MSC 101 (MSC 101/24) sa uvádza, že tieto zmeny by sa mali prijať na 31. zasadnutí zhromaždenia IMO.

               2.2.Zmeny postupov štátnej prístavnej kontroly z roku 2017 [rezolúcia A.1119 (30)]

               Postupy IMO pre štátnu prístavnú kontrolu z roku 2017 [rezolúcia A1119(30)] obsahujú usmernenia o konkrétnych témach vo forme dodatkov k hlavnému dokumentu. Na 5. zasadnutí podvýboru pre vykonávanie nástrojov IMO (III 5) boli schválené revízie postupov štátnej prístavnej kontroly, konkrétne pokiaľ ide o dodatok 2 o usmerneniach k zaisťovaniu plavidiel (pozri dokument IMO III 5/15, bod 5.34), na ktorých by sa malo ďalej pracovať medzi zasadnutiami s cieľom predložiť návrh postupov prístavnej štátnej kontroly z roku 2019 spolu s návrhom rezolúcie na 6. zasadnutie podvýboru (III 6) na prerokovanie pred prípadným priamym predložením na 31. zasadnutí zhromaždenia na prerokovanie s cieľom ich prijatia, ak ich výbory schvália.

               Na 101. zasadnutí Výboru pre námornú bezpečnosť (MSC 101) vzal výbor na vedomie návrh zmien dodatku 8 (Usmernenia pre úradníkov štátnej prístavnej kontroly týkajúce sa Kódexu ISM) a dodatku 11 (Usmernenia pre úradníkov štátnej prístavnej kontroly o osvedčovaní námorníkov, obsadzovaní posádky a hodinách odpočinku) k postupom štátnej prístavnej kontroly z roku 2017 [rezolúcia A.1119(30)], ktoré podvýbor na 5. zasadnutí (III 5) odporúčal na 6. zasadnutie (III 6) podvýboru pre ľudský prvok, odbornú prípravu a strážnu službu (HTW 6) na technické preskúmanie a poradenstvo. Na zasadnutí MSC 101 sa dohodlo, že príslušné závery zo zasadnutia HTW 6 sa odporučia na prerokovanie na zasadnutí III 6 počas príprav návrhu rezolúcie zhromaždenia o postupoch štátnej prístavnej kontroly z roku 2019. Výbor následne splnomocnil, aby podvýbor o výsledkoch svojej práce zo 6. zasadnutia informoval priamo na 31. zasadnutí zhromaždenia s cieľom ich prijatia na danom zasadnutí zhromaždenia (pozri dokument IMO MSC 101/24, bod 10.15.3).

               Na 6. zasadnutí podvýboru (III 6) boli zmeny uvedených dodatkov 7 a 11 preskúmané a finalizované a na žiadosť MEPC 74 obsahovali nový dodatok 18 „Rezolúcia MEPC.321(74) o usmerneniach z roku 2019 pre štátnu prístavnú kontrolu podľa kapitoly 3 prílohy VI k dohovoru MARPOL“, ktorý sa týka maximálneho obsahu síry uplatňovaného od roku 2020, a zákazu prepravy nevyhovujúceho lodného paliva na spaľovanie na účely pohonu alebo prevádzky na palube lodí od 1. marca 2020. Na zasadnutí sa takisto aktualizoval dodatok 19 o zozname nástrojov relevantných pre postupy štátnej prístavnej kontroly tak, aby sa v ňom odzrkadlil vývoj, ku ktorému došlo od prijatia postupov štátnej prístavnej kontroly z roku 2017.

               Na 6. zasadnutí podvýboru (III 6) bola vyjadrená podpora zmenám postupov štátnej prístavnej kontroly z roku 2017 a bolo schválené ich postúpenie na prijatie na 31. zasadnutí zhromaždenia. Revízia rezolúcie A.1119(30) o postupoch štátnej prístavnej kontroly je uvedená v prílohe XX k dokumentu IMO III 6/15. V bode XX správy zo 6. zasadnutia podvýboru (III 6/15) sa uvádza, že tieto zmeny by sa mali prijať na 31. zasadnutí zhromaždenia IMO.

               2.3.Zmeny v usmerneniach pre prehliadky v rámci harmonizovaného systému prehliadok a osvedčovania (HSSC) [rezolúcia A.1120(30)]

               Na 5. zasadnutí podvýboru pre vykonávanie nástrojov IMO (III 5) podvýbor pripomenul, že na svojej predchádzajúcej schôdzi zriadil korešpondenčnú skupinu pre preskúmanie usmernení pre prehliadky v rámci systému HSSC a zostavil neúplný zoznam záväzkov v rámci nástrojov relevantných pre kódex na vykonávanie nástrojov IMO (Kódex III) s cieľom pokračovať v aktualizácii usmernení pre prehliadky tak, aby zahŕňali požiadavky vyplývajúce zo zmien príslušných nástrojov IMO, ktoré nadobudnú platnosť do 31. decembra 2019 vrátane, s cieľom predložiť zhromaždeniu na jeho 31. zasadnutí na prijatie návrh zmenených usmernení pre prehliadky v rámci systému HSSC. Tieto zmeny zahŕňajú priestory osobitnej kategórie na osobných lodiach v prípade dohovoru SOLAS a vyhlásenia o zhode týkajúce sa spotreby lodného paliva v súvislosti so zberom údajov o skleníkových plynoch v prípade dohovoru MARPOL. Na nasledujúcom 101. zasadnutí Výboru pre námornú bezpečnosť (MSC 101) vzal výbor na vedomie výsledky z 5. zasadnutia podvýboru (III 5) a určil niektoré nevyriešené otázky, následne splnomocnil podvýbor, aby informoval o výsledkoch svojej práce zo 6. zasadnutia (III 6) priamo na 31. zasadnutí zhromaždenia s cieľom ich prijatia na danom zasadnutí zhromaždenia (pozri dokument IMO MSC 101/24, bod 10.15.1).

               Na 6. zasadnutí podvýboru (III 6) boli prerokované zmeny usmernení HSSC a bolo schválené ich postúpenie na prijatie na 31. zasadnutí zhromaždenia. Zmeny rezolúcie A.1120(30) o usmerneniach pre prehliadky v rámci harmonizovaného systému prehliadok a osvedčovania (HSSC) sú uvedené v prílohe XX k dokumentu IMO III 6/15. V bode XX správy zo 6. zasadnutia podvýboru (III 6/15) sa uvádza, že tieto zmeny by sa mali prijať na 31. zasadnutí zhromaždenia IMO.

               2.4.Relevantné právne predpisy EÚ a kompetencie EÚ

               2.4.1.Zmeny v používaní a umiestňovaní odrazových materiálov na záchranných prostriedkoch

               Odrazové materiály na záchranných prostriedkoch sa týkajú námorného vybavenia, ktoré patrí do rozsahu pôsobnosti smernice Európskeho parlamentu a Rady 2014/90/EÚ z 23. júla 2014 o vybavení námorných lodí a o zrušení smernice Rady 96/98/ES
                  2
               . Na odrazové materiály sa vzťahujú ustanovenia vykonávacieho nariadenia Komisie (EÚ) 2018/773 z 15. mája 2018 o požiadavkách na konštrukčný návrh, konštrukciu a výkonnosť a o skúšobných normách pre vybavenie námorných lodí, ktorým sa zrušuje vykonávacie nariadenie (EÚ) 2017/306
                  3
               . V uvedenom vykonávacom nariadení sa konkrétne odkazuje na rezolúciu IMO A.658(16) IMO o „Používaní a umiestňovaní odrazových materiálov na záchranných prostriedkoch“. Akákoľvek zmena rezolúcie IMO a následných dokumentov preto bude mať priamy účinok na požiadavky vyplývajúce z nariadenia.

               2.4.2.Zmeny postupov štátnej prístavnej kontroly z roku 2017 [rezolúcia A.1119 (30)]

               Smernica Európskeho parlamentu a Rady 2009/16/ES z 23. apríla 2009 o štátnej prístavnej kontrole
                  4
                sa týka presadzovania medzinárodných štandardov pre bezpečnosť lodí, ochranu proti znečisteniu a životné a pracovné podmienky na lodiach, ktoré využívajú prístavy Únie a plavia sa vo vodách pod jurisdikciou členských štátov. Cieľom smernice o štátnej prístavnej kontrole je znížiť podiel lodnej dopravy, ktorá nespĺňa normy, vo vodách pod jurisdikciou členských štátov. Osvedčenia a doklady, vrátane lodníckych knižiek, overujú úradníci štátnej prístavnej kontroly. Treba poznamenať, že v smernici o štátnej prístavnej kontrole sa od členských štátov vyžaduje, aby uplatňovali usmernenia Parížskeho memoranda o porozumení, pričom sa v nej neodkazuje na usmernenia IMO, ktoré síce vychádzajú z usmernení Parížskeho memoranda o porozumení, ale nie sú nevyhnutne rovnaké ako uvedené usmernenia. EÚ má preto v tejto oblasti právomoc, avšak právne účinky usmernení IMO v oblasti štátnej prístavnej kontroly na právne predpisy EÚ sú nanajvýš nepriame.

               2.4.3.Zmeny v usmerneniach pre prehliadky v rámci harmonizovaného systému prehliadok a osvedčovania (HSSC) [rezolúcia A.1120(30)]

               Nariadením Európskeho parlamentu a Rady (ES) č. 391/2009 z 23. apríla 2009 o spoločných pravidlách a normách pre organizácie vykonávajúce inšpekcie a prehliadky lodí
                  5
                sa stanovujú opatrenia, ktoré majú dodržiavať organizácie poverené vykonávaním kontrol, prehliadok a osvedčovaním lodí v záujme plnenia medzinárodných dohovorov o bezpečnosti na mori a zabránení znečisťovaniu mora, pričom budú podporovať cieľ slobody poskytovania služieb. V prílohe k uvedenému nariadeniu sa v kritériu B bode 7 písm. k) uvádza:

               „Uznaná organizácia musí zabezpečovať, aby:

               štatutárne prehliadky a inšpekcie požadované podľa harmonizovaného systému prehliadok a osvedčovania, na ktoré je uznaná organizácia oprávnená, sa uskutočňovali v súlade s ustanoveniami uvedenými v prílohe a doplnku k rezolúcii IMO A. 948(23) o usmerneniach pre prehliadky podľa harmonizovaného systému prehliadok a osvedčovania;“

               Akákoľvek zmena rezolúcie IMO a následných dokumentov preto bude mať priamy účinok na požiadavky vyplývajúce z nariadenia (ES) č. 391/2009.

               2.4.4.Právomoc EÚ

               Zmeny rezolúcie A.658(16) o používaní a umiestňovaní odrazových materiálov na záchranných prostriedkoch budú mať účinok na právo EÚ prostredníctvom uplatňovania smernice Európskeho parlamentu a Rady 2009/45/ES zo 6. mája 2009 o bezpečnostných pravidlách a normách pre osobné lode (prepracované znenie)
                  6
               .

               Uplatňovanie smernice 2009/16/ES o štátnej prístavnej kontrole je založené na postupoch štátnej prístavnej kontroly a na pokynoch (usmerneniach) Parížskeho memoranda o porozumení, ktoré sú uvedené v prílohách I a VI k uvedenej smernici. Postupy IMO pre štátnu prístavnú kontrolu a ich zmeny môžu ovplyvniť vývoj usmernení Parížskeho memoranda o porozumení, a preto môžu mať priamy účinok na uplatňovanie smernice 2009/16/ES.

               Usmernenia pre prehliadky v rámci harmonizovaného systému prehliadok a osvedčovania (HSSC) sú požiadavkou v zmysle nariadenia (ES) č. 391/2009. Akákoľvek zmena usmernení pre prehliadky bude mať účinok na právo EÚ prostredníctvom uplatňovania nariadenia (ES) č. 391/2009.

               3.Právny základ

               3.1.Procesnoprávny základ

               3.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Článok 218 ods. 9 ZFEÚ sa uplatňuje bez ohľadu na to, či je Únia členom predmetného orgánu alebo zmluvnou stranou dohody
                  7
               .

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  8
               .

               3.1.2.Uplatnenie na tento prípad

               Zhromaždenie IMO je orgán zriadený dohodou, a to konkrétne Dohovorom o Medzinárodnej námornej organizácii.

               Akty, ktoré má zhromaždenie IMO schváliť, sú aktmi s právnymi účinkami. Pripravované akty môžu zásadne ovplyvniť obsah legislatívy EÚ, a to konkrétne

               1.smernicu 2009/45/ES o bezpečnostných pravidlách a normách pre osobné lode. V článku 6 ods. 2 písm. a) bode i) uvedenej smernice sa stanovuje, že nové osobné lode triedy A musia byť úplne v súlade s požiadavkami dohovoru SOLAS z roku 1974 v znení zmien;

               2.smernicu 2009/16/ES o štátnej prístavnej kontrole. V článku 15 sa od členských štátov vyžaduje zabezpečiť, aby ich inšpektori postupovali v súlade s postupmi a usmerneniami uvedenými v prílohe VI. Tieto usmernenia sú stanovené v Parížskom memorande o porozumení. Zmeny v postupoch IMO pre štátnu prístavnú kontrolu z roku 2017 môžu ovplyvniť vývoj usmernení v Parížskom memorande o porozumení, a teda môžu mať účinok na uplatňovanie tejto smernice. Treba poznamenať, že podvýbor IMO III prerokoval zmeny v rámci bodu programu „Opatrenia na celosvetovú harmonizáciu činností a postupov štátnej prístavnej kontroly“;

               3.nariadenie (ES) č. 391/2009 o spoločných pravidlách a normách vzťahujúcich sa na inšpekcie lodí. Usmernenia pre prehliadky v rámci harmonizovaného systému prehliadok a osvedčovania (HSSC) sú požiadavkou v zmysle tohto nariadenia. V kritériu B bode 7 písm. k) prílohy I sa stanovuje:

               „7. Uznaná organizácia musí zabezpečovať, aby:

               k) štatutárne prehliadky a inšpekcie požadované podľa harmonizovaného systému prehliadok a osvedčovania, na ktoré je uznaná organizácia oprávnená, sa uskutočňovali v súlade s ustanoveniami uvedenými v prílohe a doplnku k rezolúcii IMO A. 948(23) o usmerneniach pre prehliadky podľa harmonizovaného systému prehliadok a osvedčovania;“

               Zmeny usmernení pre prehliadky v rámci harmonizovaného systému prehliadok a osvedčovania (HSSC) by preto mali účinok na právo EÚ prostredníctvom uplatňovania nariadenia (ES) č. 391/2009.

               Pripravované akty nedopĺňajú ani nemenia inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               3.2.Hmotnoprávny základ

               3.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu plánovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavný cieľ alebo hlavnú zložku, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo hlavná alebo prevažujúca zložka.

               3.2.2.Uplatnenie na tento prípad

               Hlavný cieľ a obsah pripravovaného aktu sa týkajú námornej dopravy. Hmotnoprávnym základom navrhovaného rozhodnutia je preto článok 100 ods. 2 ZFEÚ.

               3.3.Záver

               Právnym základom navrhovaného rozhodnutia by mal byť článok 100 ods. 2 v spojení s článkom 218 ods. 9 ZFEÚ.

               2019/0248 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Medzinárodnej námornej organizácii na 31. zasadnutí zhromaždenia IMO, pokiaľ ide o prijatie zmien rezolúcie A.658(16) o používaní a umiestňovaní odrazových materiálov na záchranných prostriedkoch, postupov štátnej prístavnej kontroly z roku 2017 [rezolúcia A.1119(30)] a usmernení pre prehliadky v rámci harmonizovaného systému prehliadok a osvedčovania (HSSC) [rezolúcia A.1120(30)]

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohovor o Medzinárodnej námornej organizácii (IMO) (ďalej len „dohoda“) nadobudol platnosť 17. marca 1958.

               (2)Podľa článku 15 písm. j) dohody môže zhromaždenie odporučiť členom na prijatie predpisy a usmernenia týkajúce sa námornej bezpečnosti, prevencie a kontroly znečisťovania morí plavidlami a iných záležitostí týkajúcich sa vplyvu lodnej dopravy na morské prostredie, ktoré boli organizácii zverené v zmysle alebo podľa medzinárodných nástrojov, alebo zmeny takýchto predpisov a usmernení, ktoré jej boli predložené.

               (3)Zhromaždenie IMO má na svojom 31. zasadnutí, ktoré sa uskutoční od 25. novembra do 5. decembra 2019, prijať zmeny rezolúcie A.658 (16) o používaní a umiestňovaní odrazových materiálov na záchranných prostriedkoch, postupov štátnej prístavnej kontroly z roku 2017 [rezolúcia A.1119 (30)] a usmernení pre prehliadky v rámci harmonizovaného systému prehliadok a osvedčovania (HSSC) [rezolúcia A.1120 (30)].

               (4)Je vhodné stanoviť pozíciu, ktorá sa má zaujať v mene Únie v IMO, keďže prijaté zmeny rezolúcie A.658(16) o používaní a umiestňovaní odrazových materiálov na záchranných prostriedkoch, postupov štátnej prístavnej kontroly z roku 2017 [rezolúcia A.1119(30)] a usmernení pre prehliadky v rámci harmonizovaného systému prehliadok a osvedčovania (HSSC) [rezolúcia A.1120(30)] budú môcť rozhodujúcim spôsobom ovplyvniť obsah práva Únie, konkrétne smernicu Európskeho parlamentu a Rady 2009/45/ES o bezpečnostných pravidlách a normách pre osobné lode
                  9
               , smernicu Európskeho parlamentu a Rady 2009/16/ES o štátnej prístavnej kontrole
                  10
                a nariadenie Európskeho parlamentu a Rady (ES) č. 391/2009 z 23. apríla 2009 o spoločných pravidlách a normách pre organizácie vykonávajúce inšpekcie a prehliadky lodí
                  11
               .

               (5)Na 101. zasadnutí Výboru pre námornú bezpečnosť (MSC 101), ktoré sa uskutočnilo od 5. do 14. júna 2019 v Londýne, sa pripomenulo, že výbor sa na svojom predchádzajúcom zasadnutí po prerokovaní dokumentu MSC 100/19/4, v ktorom boli navrhnuté zmeny rezolúcie A.658(16) o používaní a umiestňovaní odrazových materiálov na záchranných prostriedkoch, dohodol na vypustení pojmu „carbon arc“ (s uhlíkovým oblúkom) v bode 4.10 a požiadal sekretariát IMO, aby vypracoval príslušný návrh rezolúcie zhromaždenia na schválenie na 101. zasadnutí výboru s cieľom predložiť ho na prijatie na 31. zasadnutí zhromaždenia (MSC 100/20, body 19.14 a 19.15). Výbor potom schválil návrh rezolúcie zhromaždenia o zmenách používania a umiestňovania odrazových materiálov na záchranných prostriedkoch [rezolúcia A.658(16)].

               (6)Na 5. zasadnutí podvýboru pre vykonávanie nástrojov IMO (III 5), ktoré sa uskutočnilo od 24. do 28. septembra 2018 v Londýne, boli schválené niektoré revízie postupov štátnej prístavnej kontroly z roku 2017, konkrétne pokiaľ ide o dodatok 2 o usmerneniach k zaisťovaniu plavidiel, na ktorých by sa malo ďalej pracovať medzi zasadnutiami s cieľom predložiť návrh postupov prístavnej štátnej kontroly z roku 2019 spolu s návrhom rezolúcie na 6. zasadnutie podvýboru (III 6) od 1. do 5. júla 2019 na prerokovanie pred prípadným priamym predložením na 31. zasadnutí zhromaždenia na prerokovanie s cieľom ich prijatia, ak ich výbory schvália.

               (7)Na zasadnutí MSC 101 výbor splnomocnil podvýbor, aby o výsledkoch svojej práce zo svojho 6. zasadnutia informoval priamo na 31. zasadnutí zhromaždenia s cieľom ich prijatia na danom zasadnutí zhromaždenia. Na 6. zasadnutí podvýboru (III 6) boli zmeny postupov štátnej prístavnej kontroly z roku 2019 preskúmané a finalizované a na žiadosť Výboru pre ochranu morského prostredia na jeho 74. zasadnutí, ktoré sa konalo od 13. do 17. mája 2019 v Londýne, bol zahrnutý nový dodatok 18 „Rezolúcia MEPC.321(74) o usmerneniach z roku 2019 pre štátnu prístavnú kontrolu podľa kapitoly 3 prílohy VI k dohovoru MARPOL“. Na 6. zasadnutí podvýboru (III 6) bola vyjadrená podpora zmenám postupov štátnej prístavnej kontroly z roku 2017 a bolo schválené ich postúpenie na prijatie na 31. zasadnutí zhromaždenia.

               (8)Na svojom 5. zasadnutí (III 5) podvýbor pripomenul, že na svojej predchádzajúcej schôdzi zriadil korešpondenčnú skupinu pre preskúmanie usmernení pre prehliadky v rámci systému HSSC a zostavil neúplný zoznam záväzkov v rámci nástrojov relevantných pre kódex na vykonávanie nástrojov IMO (Kódex III) s cieľom pokračovať v aktualizácii usmernení pre prehliadky tak, aby zahŕňali požiadavky vyplývajúce zo zmien príslušných nástrojov IMO, ktoré nadobudnú platnosť do 31. decembra 2019 vrátane, s cieľom predložiť zhromaždeniu na jeho 31. zasadnutí na prijatie návrh zmenených usmernení pre prehliadky v rámci systému HSSC. Na svojom 101. zasadnutí vzal výbor MSC na vedomie výsledok z 5. zasadnutia podvýboru (III 5) a určil niektoré nevyriešené otázky, následne splnomocnil podvýbor, aby o výsledkoch svojej práce zo svojho 6. zasadnutia (III 6) informoval priamo na 31. zasadnutí zhromaždenia s cieľom ich prijatia na danom zasadnutí zhromaždenia. Na 6. zasadnutí podvýboru (III 6) boli prerokované zmeny usmernení HSSC a bolo schválené ich postúpenie na prijatie na 31. zasadnutí zhromaždenia.

               (9)Pozíciu Únie vyjadria členské štáty Únie, ktoré sú členmi IMO, konajúc spoločne v záujme Únie,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na 31. zasadnutí zhromaždenia IMO, je súhlas s prijatím zmien:

               a)rezolúcie A.658(16) o používaní a umiestňovaní odrazových materiálov na záchranných prostriedkoch, ako sa uvádzajú v prílohe 27 k dokumentu MSC 101/24;

               b)postupov štátnej prístavnej kontroly z roku 2017 [rezolúcia A.1119(30)], ako sa uvádzajú v prílohe XX k dokumentu III 6/15; a

               c)usmernení pre prehliadky v rámci harmonizovaného systému prehliadok a osvedčovania (HSSC) [rezolúcia A.1120(30)] z roku 2017 a usmernení pre prehliadky v rámci harmonizovaného systému prehliadok a osvedčovania (HSSC) [rezolúcia A.1104(29)] z roku 2015, ako sa uvádzajú v prílohe XX k dokumentu III 6/15.

               Článok 2

               1.Pozíciu uvedenú v článku 1 vyjadria členské štáty Únie, ktoré sú členmi IMO, konajúc spoločne v záujme Únie.

               2.Menšie zmeny pozície uvedenej v článku 1 možno dohodnúť bez ďalšieho rozhodnutia Rady.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        V roku 1982 sa názov zmenil na Medzinárodnú námornú organizáciu (IMO).

                     (2)

                        Ú. v. EÚ L 257, 28. 8.2014, s. 146.

                     (3)

                        Ú. v. EÚ L 133, 30.8.2018, s.1.

                     (4)

                        Ú. v. EÚ L 131, 28.5.2009, s. 57.

                     (5)

                        Ú. v. EÚ L 131, 28.5.2009, s. 11.

                     (6)

                        Ú. v. EÚ L 163, 25.6.2009, s. 1.

                     (7)

                        Vec C-399/12 Nemecko/Rada (OIV), ECLI:EU:C:2014:2258, bod 64.

                     (8)

                        Vec C-399/12 Nemecko/Rada (OIV), ECLI:EU:C:2014:2258, body 61 – 64.

                     (9)

                        Ú. v. EÚ L 163, 25.6.2009, s. 1.

                     (10)

                        Ú. v. EÚ L 131, 28.5.2009, s. 57.

                     (11)

                        Ú. v. EÚ L 131, 28.5.2009, s. 11.


               EURÓPSKA KOMISIA
            V Bruseli14. 11. 2019
            COM(2019) 584 final
            2019/0257(NLE)
            Návrh
            ROZHODNUTIE RADY
            o podpísaní v mene Európskej únie a jej členských štátov protokolu o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, podpísaným Spojenými štátmi americkými a Európskou úniou a jej členskými štátmi 24. júna 2010, s cieľom zohľadniť pristúpenie Chorvátskej republiky k Európskej únii

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Podľa článku 6 ods. 2 aktu o pristúpení sa Chorvátsko zaviazalo pristúpiť k dohodám uzatvoreným alebo podpísaným Úniou a členskými štátmi s tretími krajinami. K týmto dohodám patrí dohoda o leteckej doprave medzi Spojenými štátmi americkými a Európskym spoločenstvom a jeho členskými štátmi (ďalej len „dohoda EÚ-USA“).

                  V uvedenom ustanovení sa ďalej stanovuje, že pristúpenie Chorvátska k uvedeným dohodám sa dohodne v protokole k týmto dohodám uzavretým medzi Radou konajúcou jednomyseľne v mene členských štátov a dotknutými tretími krajinami. Okrem toho sa stanovuje, že Komisia vyrokuje tieto protokoly v mene členských štátov.

                  Komisia zodpovedajúcim spôsobom vyrokovala protokol o zmene dohody EÚ-USA s cieľom umožniť pristúpenie Chorvátska k uvedenej dohode.

                  Cieľom tohto návrhu je získať na základe článku 218 ods. 5 Zmluvy o fungovaní Európskej únie (ďalej len „ZFEÚ“) a článku 6 ods. 2 aktu o pristúpení rozhodnutie Rady, ktorým schváli podpísanie protokolu v mene Únie a členských štátov a jeho predbežné vykonávanie v súlade s jeho článkom 4 a s výhradou jeho neskoršieho uzavretia.

               •Všeobecný kontext

               Záväzok Chorvátska na základe článku 6 ods. 2 aktu o pristúpení sa vzťahuje aj na Dohodu o leteckej doprave medzi Spojenými štátmi americkými, Európskou úniou a jej členskými štátmi, Islandom a Nórskom, ktorou sa rozsah pôsobnosti dohody EÚ-USA rozširuje o dve uvedené krajiny, a na Doplnkovú dohodu medzi Európskou úniou a jej členskými štátmi, Islandom a Nórskom, ktorá upravuje vzťah medzi uvedenými stranami dohody podľa uvedenej dohody.

               Komisia preto vyrokovala aj protokoly o zmene týchto dohôd s cieľom umožniť pristúpenie Chorvátska k uvedeným dohodám. Súbežne s týmto návrhom, ako aj s návrhom na rozhodnutie Rady o uzavretí protokolu o zmene dohody EÚ-USA sa predkladajú návrhy na rozhodnutia Rady o podpísaní a predbežnom vykonávaní, ako aj o uzatvorení uvedených protokolov.

               •Súlad s existujúcimi ustanoveniami v tejto oblasti politiky

               Dohoda EÚ-USA bola prvou komplexnou dohodou o leteckej doprave s kľúčovým partnerom Únie v oblasti leteckej dopravy. Je to najdôležitejšia dohoda o leteckej doprave na svete, vzťahuje sa na vyše 80 miliónov miest ročne, a ako taká predstavuje základný kameň vonkajšej politiky EÚ v oblasti leteckej dopravy. Protokolom sa umožní Chorvátsku využívať výhody plynúce z dohody EÚ-USA.

               •Súlad s existujúcimi ustanoveniami v oblasti návrhu

               Protokol umožňuje Chorvátsku splniť si svoj záväzok podľa článku 6 ods. 2 aktu o pristúpení, a to pristúpení pristúpiť k dohode EÚ-USA.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Článok 100 ods. 2 v spojení s článkom 218 ods. 5 ZFEÚ a článok 6 ods. 2 druhý pododsek aktu o pristúpení.

               •Subsidiarita (v prípade inej ako výlučnej právomoci)

                Protokol umožní Chorvátsku využívať výhody plynúce z dohody EÚ-USA, ktorá zabezpečuje rovnocenné a jednotné podmienky prístupu na trh a slúži ako základ pre nové opatrenia regulačnej spolupráce a zbližovanie v oblastiach nevyhnutných pre bezpečnú, chránenú a efektívnu prevádzku leteckých dopravných služieb. Tieto opatrenia možno dosiahnuť len na úrovni Únie.

               •Proporcionalita

                  Pôsobnosť protokolu je obmedzená na príslušnú záležitosť, a to pristúpenie Chorvátska k dohode EÚ-USA, a netýka sa iných otázok.

               •Výber nástroja

                  Medzinárodná dohoda.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  Neuplatňuje sa.

               •Získavanie a využívanie expertízy

                  Neuplatňuje sa.

               •Posúdenie vplyvu

                  Neuplatňuje sa.

               •Regulačná vhodnosť a zjednodušenie

                  Neuplatňuje sa.

               •Základné práva

                  Neuplatňuje sa.

               4.VPLYV NA ROZPOČET

                  Návrh nemá žiadny vplyv na rozpočet Únie.

               5.ĎALŠIE PRVKY

               •Zhrnutie navrhovaného opatrenia

                  Protokol pozostáva z hlavnej časti stanovujúcej pristúpenie Chorvátska k dohode EÚ-USA a následné zmeny tejto dohody a spoločného vyhlásenia o autentifikácii dodatočných jazykových verzií.

               2019/0257 (NLE)

               Návrh

               ROZHODNUTIE RADY

               o podpísaní v mene Európskej únie a jej členských štátov protokolu o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, podpísaným Spojenými štátmi americkými a Európskou úniou a jej členskými štátmi 24. júna 2010, s cieľom zohľadniť pristúpenie Chorvátskej republiky k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 5,

               so zreteľom na akt o pristúpení Chorvátska, a najmä na jeho článok 6 ods. 2 druhý pododsek,

               so zreteľom na návrh Európskej komisie,

               keďže:

               (1)v súlade s rozhodnutím Rady 13351/12 zo 14. septembra 2012, ktorým sa Komisia poveruje začatím rokovaní, Komisia vyrokovala protokol o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, podpísaným Spojenými štátmi americkými a Európskou úniou a jej členskými štátmi 24. júna 2010, s cieľom zohľadniť pristúpenie Chorvátskej republiky k Európskej únii (ďalej len „protokol“).

               (2)Rokovania boli úspešne ukončené parafovaním protokolu 8. marca 2019.

               (3)Únia a jej členské štáty by mali tento protokol podpísať a predbežne vykonávať v súlade s jeho článkom 4 s výhradou jeho uzavretia k neskoršiemu dátumu.

               PRIJALA TOTO ROZHODNUTIE:

               Článok 1

               Týmto sa v mene Únie a jej členských štátov schvaľuje podpísanie protokolu o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, podpísaným Spojenými štátmi americkými a Európskou úniou a jej členskými štátmi 24. júna 2010, s cieľom zohľadniť pristúpenie Chorvátskej republiky k Európskej únii (ďalej len „protokol“), s výhradou jeho uzavretia.

               Text protokolu je pripojený k tomuto rozhodnutiu.

               Článok 2

               Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie a jej členských štátov.

               Článok 3

               Do nadobudnutia platnosti protokolu ho Únia a jej členské štáty predbežne vykonávajú v súlade s jeho článkom 4.

               Článok 4

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

    ---documentbreak---

               EURÓPSKA KOMISIA
            V Bruseli14. 11. 2019
            COM(2019) 584 final
            PRÍLOHY
            k
            návrhu rozhodnutia Rady
            o podpísaní v mene Európskej únie a jej členských štátov protokolu o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, podpísaným Spojenými štátmi americkými a Európskou úniou a jej členskými štátmi 24. júna 2010, s cieľom zohľadniť pristúpenie Chorvátskej republiky k Európskej únii

               Príloha 1

               PROTOKOL

               o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, podpísaným Spojenými štátmi americkými a Európskou úniou a jej členskými štátmi 24. júna 2010, s cieľom zohľadniť pristúpenie Chorvátskej republiky k Európskej únii

               SPOJENÉ ŠTÁTY AMERICKÉ (ďalej len „Spojené štáty“) na jednej strane

               a

               RAKÚSKA REPUBLIKA,

               BELGICKÉ KRÁĽOVSTVO,

               BULHARSKÁ REPUBLIKA,

               CHORVÁTSKA REPUBLIKA,

               CYPERSKÁ REPUBLIKA,

               ČESKÁ REPUBLIKA,

               DÁNSKE KRÁĽOVSTVO,

               ESTÓNSKA REPUBLIKA,

               FÍNSKA REPUBLIKA,

               FRANCÚZSKA REPUBLIKA,

               SPOLKOVÁ REPUBLIKA NEMECKO,

               HELÉNSKA REPUBLIKA,

               MAĎARSKO,

               ÍRSKO,

               TALIANSKA REPUBLIKA,

               LOTYŠSKÁ REPUBLIKA,

               LITOVSKÁ REPUBLIKA,

               LUXEMBURSKÉ VEĽKOVOJVODSTVO,

               MALTA,

               HOLANDSKÉ KRÁĽOVSTVO,

               POĽSKÁ REPUBLIKA,

               PORTUGALSKÁ REPUBLIKA,

               RUMUNSKO,

               SLOVENSKÁ REPUBLIKA,

               SLOVINSKÁ REPUBLIKA,

               ŠPANIELSKE KRÁĽOVSTVO,

               ŠVÉDSKE KRÁĽOVSTVO,

               SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,

               ako zmluvné strany Zmluvy o Európskej únii a Zmluvy o fungovaní Európskej únie a ako členské štáty Európskej únie (ďalej len „členské štáty“),

               a EURÓPSKA ÚNIA na druhej strane,

               so zreteľom na pristúpenie Chorvátskej republiky k Európskej únii 1. júla 2013,

               SA DOHODLI TAKTO:

               Článok 1

               Dohoda o leteckej doprave medzi Spojenými štátmi americkými a Európskym spoločenstvom a jeho členskými štátmi podpísaná 25. a 30. apríla 2007 (ďalej len „dohoda o leteckej doprave“), zmenená protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, podpísaným Spojenými štátmi americkými a Európskou úniou a jej členskými štátmi 24. júna 2010 (ďalej len „protokol z roku 2010“), sa vzťahuje na Chorvátsku republiku ako na členský štát Európskej únie.

               Článok 2

               1. V oddiele 1 prílohy 1 k dohode o leteckej doprave zmenenej protokolom z roku 2010 sa za písmeno c) týkajúce sa Bulharskej republiky dopĺňa:

               „ca) Chorvátska republika: Dohoda o leteckej doprave medzi vládou Spojených štátov amerických a vládou Chorvátskej republiky, podpísaná vo Washingtone 3. februára 2011“

               2. Text oddielu 3 prílohy 1 k dohode o leteckej doprave zmenenej protokolom z roku 2010 sa vypúšťa v celom rozsahu a nahrádza sa takto:

               „Bez ohľadu na článok 3 tejto dohody letecké spoločnosti USA nemajú právo zabezpečovať lety určené len na prepravu nákladu, ktoré nie sú súčasťou letov zabezpečujúcich leteckú dopravu pre Spojené štáty, do bodov alebo z bodov v členských štátoch, s výnimkou do bodov alebo z bodov v Českej republike, Francúzskej republike, Chorvátskej republike, Luxemburskom veľkovojvodstve, na Malte, Poľskej republike, Portugalskej republike, Slovenskej republike a v Spolkovej republike Nemecko.“

               Článok 3

               Tento protokol nadobúda platnosť k neskoršiemu z týchto dátumov:

               1. dátum nadobudnutia platnosti protokolu z roku 2010 a

               2. jeden mesiac odo dňa poslednej nóty v rámci výmeny diplomatických nót medzi stranami, ktorou sa potvrdzuje ukončenie všetkých postupov potrebných na nadobudnutie platnosti tohto protokolu.

               Článok 4

               Strany súhlasia, že od dátumu podpisu tohto protokolu ho budú do nadobudnutia jeho platnosti predbežne vykonávať v rozsahu prípustnom podľa platného vnútroštátneho práva.

               Vyhotovené dvojmo v …........, dňa …......2019.

               Za Spojené štáty americké:

               Za Rakúsku republiku,

               Belgické kráľovstvo,

               Bulharskú republiku,

               Chorvátsku republiku,

               Cyperskú republiku,

               Českú republiku,

               Dánske kráľovstvo,

               Estónsku republiku,

               Fínsku republiku,

               Francúzsku republiku,

               Spolkovú republiku Nemecko,

               Helénsku republiku,

               Maďarsko,

               Írsko,

               Taliansku republiku,

               Lotyšskú republiku,

               Litovskú republiku,

               Luxemburské veľkovojvodstvo,

               Maltu,

               Holandské kráľovstvo,

               Poľskú republiku,

               Portugalskú republiku,

               Rumunsko,

               Slovenskú republiku,

               Slovinskú republiku,

               Španielske kráľovstvo,

               Švédske kráľovstvo,

               Spojené kráľovstvo Veľkej Británie a Severného Írska a

               Európsku úniu

               Príloha 2

               Spoločné vyhlásenie

               Zástupcovia Spojených štátov amerických a Európskej únie a jej členských štátov potvrdili, že znenie protokolu o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, zmenenej protokolom o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, podpísaným Spojenými štátmi americkými a Európskou úniou a jej členskými štátmi 24. júna 2010, s cieľom zohľadniť pristúpenie Chorvátskej republiky k Európskej únii, podpísaného ______2019 (ďalej len „protokol“) má byť autentifikované v ostatných jazykoch, tak ako je stanovené, buď výmenou listov pred podpísaním protokolu, alebo rozhodnutím spoločného výboru po podpísaní protokolu.

               Zástupcovia takisto potvrdili, že pojem „ostatné jazyky“ v spoločných vyhláseniach, ktoré tvoria súčasť Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007 a protokolu o zmene Dohody o leteckej doprave medzi Spojenými štátmi americkými a Európskym spoločenstvom a jeho členskými štátmi podpísanej 25. a 30. apríla 2007, podpísaného Spojenými štátmi americkými a Európskou úniou a jej členskými štátmi 24. júna 2010, zahŕňa aj jazyky členských štátov, ktoré pristupujú k Európskej únii.

               Toto spoločné vyhlásenie tvorí neoddeliteľnú súčasť protokolu.

               Za Spojené štáty americké:

                     Za Európsku úniu

               a jej členské štáty: